CELEX: C2005/019/49
Language: fi
Date: 2005-01-22 00:00:00
Title: Yhteisöjen ensimmäisen oikeusasteen tuomioistuimen tuomio, 9 päivänä marraskuuta 2004, asiassa T-116/03, Oreste Montalto vastaan Euroopan unionin neuvosto (Henkilöstö — Palvelukseen ottaminen — Väliaikainen toimihenkilö — Ilmoitus avoimesta virasta — Palvelukseenottomenettely)

22.1.2005   
            
            
               FI
            
            
               Euroopan unionin virallinen lehti
            
            
               C 19/22
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   9 päivänä marraskuuta 2004,
   asiassa T-116/03, Oreste Montalto vastaan Euroopan unionin neuvosto (1)
   
   (Henkilöstö - Palvelukseen ottaminen - Väliaikainen toimihenkilö - Ilmoitus avoimesta virasta - Palvelukseenottomenettely)
   (2005/C 19/49)
   Oikeudenkäyntikieli: ranska
   Asiassa T-116/03, Oreste Montalto, sisämarkkinoiden harmonisointiviraston (tavaramerkit ja mallit) (SMHV) virkamies, kotipaikka Alicante (Espanja), edustajanaan asianajaja G. Vandersanden, vastaan Euroopan unionin neuvosto (asiamiehinään B. Hoff-Nielsen ja F. Anton), jossa on kyse toisaalta SMHV:n valituslautakunnan ylimääräisen puheenjohtajan ja valitusosaston puheenjohtajan nimittämisestä 23.5.2002 tehdyn neuvoston päätöksen (EYVL 2002, C 130, s. 2) kumoamista koskevasta vaatimuksesta ja toisaalta vahingonkorvausvaatimuksesta, yhteisöjen ensimmäisen oikeusasteen tuomioistuin (viides jaosto), toimien kokoonpanossa: puheenjohtaja P. Lindh sekä tuomarit R. García-Valdecasas ja J. D. Cooke, kirjaaja: hallintovirkamies I. Natsinas, on 9.11.2004 antanut tuomion, jonka tuomiolauselma on seuraava:
   
               1)
            
            
               Sisämarkkinoiden harmonisointiviraston (tavaramerkit ja mallit) valituslautakunnan ylimääräisen puheenjohtajan ja valitusosaston puheenjohtajan nimittämisestä 23.5.2002 tehty neuvoston päätös kumotaan.
            
         
               2)
            
            
               Kanne hylätään muilta osin.
            
         
               3)
            
            
               Neuvosto velvoitetaan korvaamaan oikeudenkäyntikulut.
            
         
      (1)  EUVL C 135, 7.6.2003.